### Resumé

*Lokalplanen er udarbejdet på baggrund af Helhedsplan Børkop Vest. Lokalplanområdet ligger mellem [adresse] og [adresse]. Lokalplanen skal give mulighed for boliger i form af parcelhuse, friarealer og skovrejsning nord for [adresse]. I dag henligger området som landbrugsjord, en landbrugsejendom på [adresse] 139, samt en vej, der lige nu er omdannet til sti.*
*Lodsejerne har anmodet om lokalplanen for den del af helhedsplanen, som er omfattet af kommuneplanen. Lokalplanen og tillægget har været i offentlig høring fra 18. september 2023 til 13. november 2023. I denne periode er der indkommet fire indsigelser/bemærkninger. Indsigelserne har ikke givet anledning til at anbefale ændringer i lokalplanen og tillægget.*

### Sagsfremstilling

![Figur 1: Kort over lokalplanområdet](data:image/jpeg;base64...)
*Figur 1: Kort over lokalplanområdet*

**Planens historik**
Teknisk Udvalg besluttede på mødet 6. september 2022, pkt. nr. 197, at igangsætte udarbejdelse af lokalplan nr. 1374og tillæg nr. 31.
Tillægget har været i fordebat fra 14. juni 2023 til 28. juni 2023.
Byrådet besluttede på møde 13. september 2023, pkt. nr. 180, at sende lokalplanen og tillægget i offentlig høring.
Lokalplanen og tillægget har været i offentlig høring fra 18. september 2023 til 13. november 2023.

**Indsigelser/bemærkninger og ændringer af lokalplanen**

I høringsperioden er der indkommet fire bemærkninger til planen. Derudover har Plan & Energi afholdt møde med [adresse] i høringsperioden.

I indsigelserne er der fokus på den øgede trafik, som skal til og fra lokalplanområdet, samt de afledte effekter det har på trafikken mod centrum og generelt i Børkop.
Dertil er der fokus på natur og dyreliv, hvor der ytres bekymring for det dyreliv der hidtil har været på markerne i lokalplanområdet.
En indsigelse har fokus på hvorledes lokalplanforslaget og tillægget er i overensstemmelse med [adresse] visioner og strategier for mobilitet, bosætning og natur.

Indsigelserne har ikke givet anledning til ændringer.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

**Overtagelsespligt/Frafaldserklæring**
Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Boligerne placeres i naturlig forlængelse af Børkop og kobles derved op på eksisterende veje og stier. Stierne giver mulighed for at gå og cykle til institutioner, skoler, dagligvarehandel samt offentlig transport.

Lokalplanen har særlig fokus på at øge biodiversiteten i de fælles friarealer. Dele af de fælles friarealer kantes allerede med skov, et område udpeges til yderligere skovrejsning og de nære fælles friarealer nærmest boligerne skal stå med grupper af skov, krat eller buskbeplantning samt lavninger til opsamling af regnvand.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik og Miljødirektøren indstiller, den 12. december 2023, punkt 269:

**at** udvalget anbefaler over for Byrådet, at lokalplan nr. 1374 og tillæg nr. 74 til [adresse] 2021-2033) vedtages endeligt med de af forvaltningen indstillede ændringer,
**at** indsigelserne ikke har givet anledning til at anbefale ændringer i lokalplanen og tillægget, og
**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

#### Beslutning fra Teknisk Udvalg, den 12. december 2023, punkt 269:

Anbefalet.

Borris Friis var fraværende.

#### Beslutning fra Økonomiudvalget, den 8. januar 2024, punkt 10:

Anbefales.

Bruno Dam deltog ikke i behandlingen af punktet på grund af inhabilitet.

### Beslutning

Godkendt.

Bruno Dam deltog ikke i behandlingen af punktet på grund af inhabilitet.